2. RAZRED, 28. 4. 2020.

**HRVATSKI JEZIK DANAS PROVJERAVAMO ČITANJE!**

Već smo prije čitali basne. Naučili smo da su u basnama glavni likovi životinje koje imaju osobine ljudi. Basne su kratke i poučne priče. U TV školi upoznali smo basnu **Zec i kornjača**. Crtali stenjihovu utrku, a sad treba naučiti čitati basnu ( čitanka- 132). Uvježbaj izražajno čitanje, zamoli nekoga da te snimi dok čitaš (**čitavu basnu**) i pošalji učiteljicisnimku.

 Veselimo se što ćemo vas konačno vidjeti i čuti !

**……………………………………………………….………………………………**

**MATEMATIKA Ovo ne treba slati učiteljici.**

Danas dijelimo brojem 6. To i nije ništa novo, jer smo naučili množenje brojem 6!

Napiši: Školski uradak 28.IV. 2020.

**Dijeljenje brojem 6**

1. U prvi red tablice, kraj riječi **DJELJENIK**, napiši sve višekratnike broja 6!

To su : **6, 12, 18, 24, 30, 36, 42, 48, 54 i 60**.

Sad podijeli sve višekratnike brojem **6** koji je ovdje **DJELITELJ**, i upiši rezultate u red za **KOLIČNIK**:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| DJELJENIK | 6 | 12 | … | … | … | … | … | … | … | 60 |
| DJELITELJ | 6 |  6 | … | … | … | … | … | … | … | … |
| KOLIČNIK | 1 |  2 | … | … | … | … | … | … | … | … |

* Za vježbu riješi **SVE** zadatke u udžbeniku na stranici 62.

**……………………………………………………….………………………………**

**PRIRODA I DRUŠTVO Ovo ne treba slati učiteljici.**

Jučer smo učili o nizinskom zavičaju. Pročitaj što je napisano u bilježnici .

Sigurno se sjećaš da je jedan od 4 zavičaja u našoj domovini i brežuljkasti kraj. I naše je mjesto jednim dijelom smješteno u brežuljkastom kraju.

**Zato kažemo da je naš zavičaj nizinsko- brežuljkasti kraj.**

Pročitaj u udžbeniku (str.30. 31) što piše o tom zavičaju. Pogledaj crteže i slike.

 Zatim napiši u bilježnicu:

**Brežuljkasti zavičaj 28. IV. 2020.**

* brežuljci, doline
* listopadne i mješovite šume
* manja polja i vrtovi: kupus i krumpir
* voćnjaci: jabuke, kruške, višnje, trešnje...
* vinogradi: grožđe
* naselja- sela i gradovi- u dolinama i po brežuljcima
* prometnice ( ceste i pruge) -u dolinama
* Pročitaj tekst ŽELIM ZNATI VIŠE. Razgovaraj s ukućanima o starim dvorcima u našem širem zavičaju, a možda si i posjetio /posjetila neki od njih.